Sådan lyder det fra direktøren for Aalborg Kongres og Kulturcenter, Ernst Trillingsgaard, oplyser P4 Nordjylland. Han mener principielt, at Aalborg og Nordjylland godt kan klare opgaven. Men at der skal mange millioner til, og der er en fare for, at pengene ikke bliver tjent ind igen, ligesom Ernst Trillingsgaard vurderer, at der er en risiko for, at det kan ende i fiasko. - Havde vi tre-fire år til forberedelse kunne det blive en succes, men vi har under et år til forberedelse. Med risiko for at det bliver en fiasko. Vi bør springe over, siger Ernst Trillingsgaard til radioen. Politikerne i Aalborg Kommune skal mandag tage stilling til, om Aalborg vil lægge billet ind på grand prix-værts-opgaven. - Min klare indstilling til politikerne er, at vi siger nej til Eurovisionen, siger direktøren for Aalborg Kongres og Kulturcenter, Ernst Trillingsgaard

Referat:
Aalborg og Nordjylland er bedst tjent med at lade andre tage sig af det Internationale Melodi Grand Prix.